text: ধামইরহাটে উপজেলা ক্রীড়া সংস্থার ক্যাম্পিং সমাপনী ও মতবিনিময় সভা | Daily Sunshine
  ধামইরহাটে উপজেলা ক্রীড়া সংস্থার ক্যাম্পিং সমাপনী ও মতবিনিময় সভা
  ধামইরহাট প্রতিনিধি: নওগাঁর ধামইরহাটে উপজেলা ক্রীড়া সংস্থার আওতাধিন বাৎসরিক ক্যাম্পিং সমাপনী ও মতবিনিময় সভা অনুষ্ঠিত হয়েছে। বুধবার দুপুর ২ টায় ঐতিহাসিক আলতাদিঘী জাতীয় উদ্যানে ইউএনও গনপতি রায়ের সভাপতি ফুটবল, ভলিবল, ক্রিকেট ও ব্যাডমিন্টন খেলোয়াড়দের নিয়ে অনুষ্ঠিত সভায় প্রধান অতিথি হিসেবে উপস্থিত ছিলেন বিদ্যুৎ, জ্বালানি ও খনিজ সম্পদ মন্ত্রনালয়ের সংসদীয় স্থায়ী কমিটির সভাপতি শহীদুজ্জামান সরকার এমপি।
  উপজেলা ক্রীড়া সংস্থাকে আরও এগিয়ে নিতে জাতীয় ফুটবল দলের সাবেক খেলোয়ার ও রাজশাহী ক্রীড়া সমিতির সম্পাদক এনামুল হক, নওগাঁ জেলা ক্রীড়া অফিসার আবু জাফর মাহমুদুজ্জামান, খেলোয়াড় মাহিব রেজা, শতাব্দি রায় প্রধান অতিথির নিকট বিভিন্ন দাবী দাওয়া তুলে ধরেন এবং প্রধান অতিথি তাদের সকল দাবী দাওয়া পুরনের আশ্বাস দেন।
  উপজেলা চেয়ারম্যান আজাহার আলী, ইউএনও গনপতি রায়, সহকারী কমিশনার (ভূমি) ছিব্বির আহমেদ, উপজেলা স্বাস্থ্য ও পরিবার পরিকল্পনা কর্মকর্তা ডা. স্বপন কুমার বিশ্বাস, অধ্যক্ষ শহীদুল ইসলাম, উপজেলা ভাইস চেয়ারম্যান সোহেল রানা, কৃষি সম্প্রসারণ কর্মকর্তা আসাদুজ্জামান, সমাজসেবা অফিসার সোহেল রানা, জেলা পরিষদ সদস্য নুরুজ্জামান, ওসি আবদুল মমিন, ক্রীড়া সংস্থার সম্পাদক মিনহাজুল হক সরকার শিবলী, ইউপি চেয়ারম্যান কামরুজ্জামান উপস্থিত ছিলেন।